
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2022 m. sausio    d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS KIDULIŲ SENIŪNIJOS DARBŲ SKIRSTYTOJO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Kidulių seniūnijos (toliau – Seniūnija) darbų skirstytojo pareigybė yra priskiriama kvalifikuotų darbuotojų pareigybių grupei.
2. Pareigybės lygis – C.
3. Pareigybės paskirtis – Seniūnijos teritorijoje esančioms žaliosioms zonoms, Seniūnijos administraciniam pastatui prižiūrėti, organizuoti gėlynų ir želdinių priežiūrą.
4. Pareigybės pavaldumas – šias pareigas einantis darbuotojas yra tiesiogiai pavaldus Seniūnijos seniūnui. Darbų skirstytojas yra darbuotojas, dirbantis pagal darbo sutartį. Darbų skirstytoją priima į darbą ir atleidžia iš jo Šakių rajono savivaldybės administracijos direktorius.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos reikalavimus:
5.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
5.2. turėti vairuotojo pažymėjimą (B kategorija);
5.3. mokėti savarankiškai planuoti, organizuoti darbus;
[bookmark: _Hlk66436777]5.4. mokėti pildyti  materialinių vertybių apskaitos dokumentus.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. organizuoja Seniūnijos aplinkotvarkos darbą;
6.2. vadovauja darbininkams, dirbantiems pagal Užimtumo didinimo programą, pasitelktiems visuomenei naudingai veiklai atlikti, asmenims, siųstiems dirbti neatlygintinai darbus už administracines nuobaudas, išduoda jiems įrankius, medžiagas;
6.3. kontroliuoja  patalpų, tvarkomos teritorijos priežiūros, apželdinimo ir kitus darbus;
6.4. rūpinasi administracinio pastato technine priežiūra, organizuoja patalpų remonto darbus, kontroliuoja  jų eigą, dalyvauja sudarant seniūnijos administracinių pastatų ir patalpų remonto darbų planus;
6.5. informuoja Seniūnijos seniūną apie apšvietimo, šildymo, kanalizacijos, vandentiekio ir kitų įstaigoje esančių negamybinės paskirties sistemų būklę ar atsiradusius gedimus, organizuoja gedimų šalinimo darbus;
6.6. tvarko materialinių vertybių apskaitą, užtikrina jų saugumą, dalyvauja metinėje inventorizacijoje ir užtikrina, kad naudojamas gamybinis inventorius būtų ženklinamas;
6.7. vykdo kitus nenuolatinio pobūdžio Seniūnijos seniūno pavedimus.

